Orosz György (humorista)

## Orosz György

Sablon:Egyért2
**Orosz György** (Hajdúnánás, 1977. december 31. –) stand-up komikus, humorista, író.

A Stand up comedy Humortársulat és a Humortechnikum alapítója és művészeti vezetője, a Showder Klub, a Rádiókabaré és a Comedy Central állandó fellépője, a Mensa HungarIQa tagja. A *Feri naplója a karantén idején* című könyv szerzője.

## Humorista

Orosz Gyuri napjaink egyik legnépszerűbb stand-up komikusa, állandó fellépője az RTL Klub Showder Klub című műsorának, a Comedy Central tv csatornának és a Rádiókabarénak. Humorista pályáját a debreceni MJU Társulatban kezdte 2004-ben, majd 2010 szilveszterén megnyerte a TV2 Frizbi stand-up comedy versenyét, ahol Bochkor Gábor, Boros Lajos és Nacsa Olivér ítélték neki oda az első helyet. 2011 óta fellép a Comedy Central tv-csatorna saját gyártású stand-up műsorában. 2012 óta szerepel a nagy múltú Rádiókabaréban, arca ismerős lehet több reklámból is. 2013-ban szerződtette az RTL Klub Showder Klub című műsora. A Stand up comedy Humortársulat (elődje KOmédia Stúdió Humortársulat) alapítója és művészeti vezetője. A Humortechnikum tehetséggondozó programot 2011-ben hívta életre, azóta is a program mentora.

Önálló estek:

Gyógyíthatatlanul hülye - bemutatta a Showder Klub (2019)

No problemo - bemutatta a Showder Klub (2020)

Rosszfiúk 1 (Németh Kristóf közreműködésével) - bemutatta a Showder Klub (2021)

Rosszfiúk 2 (Németh Kristóf közreműködésével) - országos és nemzetközi turné (2021-)

Hova-hova? - országos és nemzetközi turné (2021-)

## Író

2020-ban megjelent első könyve, Feri naplója a karantén idején címmel. A humorral teleszőtt, fiktív, de a napi történésekre reagáló napló az első magyar nyelvű könyv a koronavírus-járványról, ami a karantén 50 napos időszakát dolgozza fel. A főszereplő, Feri egy kétkezi munkás, aki vidéki otthonában vészeli át a kijárási korlátozást feleségével és gyermekeivel. Az ő szemüvegén át mutatja be a szerző a karantén legjellemzőbb mozzanatait, a higiénikus bevásárlást, a párkapcsolati problémákat, a maszk és gumikesztyű hiányt, a munkahelyek elvesztését, a digitális oktatás nehézségeit és a beszűkült élethelyzet okozta szorongásos tüneteket. A történetek mindenkinek ismerősek lesznek, hiszen az író ugyanazt és ugyanabban az időben élte át, amit, és amikor az olvasó.

## Műsorvezető

A humor mellett a média világában is otthonosan mozog, saját műsora volt a debreceni Alföld Televízióban, rádiós műsorvezetőként dolgozott a debreceni City Rádióban, majd a Rádió Max Reggeli K.O. című morning show-ját vezette Kállai Kriszta műsorvezetővel.

## Mensa HungaIQa

2019-ben a hivatalos Mensa teszten mérték le az IQ-ját, a 15-ös szórású teszten 135 fölötti eredményt ért el. Ez a régi, 24-es szórású teszteken 160 fölötti IQ-t jelent. Így 2019-től hivatalosan is Mensa HungarIQa tag, ahová a népesség 2%-a tartozik.

## Magánélet

Hajdúnánáson született, 2 éves koráig Hajdúdorogon élt, majd Debrecenben nevelkedett. 2011 óta Budapesten lakik. Eredeti szakmája: reklám- és marketingmenedzser. 2018-ban eljegyezte Kállai Kriszta rádiós műsorvezetőt, a Stand up comedy Humortársulat művészeti menedzserét.

## Jegyzetek

1. ↑ „Nem felejtettem el, honnan jöttem” – Interjú Orosz Györggyel - hajdupress.hu (hu). *hajdupress.hu* (2022-02-25). Retrieved on október 5, 2022.
2. ↑ Te is lehetsz humorista! - Orosz Gyuri megmutatja, hogyan (hu). *rtl.hu* (2022-02-28). Retrieved on október 5, 2022.
3. ↑ A Showder Klubban lesz látható Németh Kristóf és Orosz Gyuri stand-up estje! (hu). *rtl.hu* (2021-02-23). Retrieved on október 5, 2022.
4. ↑ Megosztom, Feri naplója 2020 06 15 12:48. Orosz Gyuri könyvet írt – videóval (hu). *HAON*. Archived from the original on június 18, 2020. Retrieved on június 18, 2020.
5. ↑ https://web.archive.org/web/20190820093909/https://www.blikk.hu/sztarvilag/sztarsztorik/szuperintelligens-orosz-gyorgy-stand-up-comedy-mensa-klub/ze29ttd
6. ↑ https://web.archive.org/web/20190820093905/https://rtl.hu/rtlklub/fokusz/a-stand-upos-orosz-gyuri-bekerul-a-legintelligensebb-magyarok-koze-showder-klub
7. ↑ https://www.tgweb.hu.+Stand Up Comedy Humortársulat (HU). *Stand Up Comedy Humortársulat*. Archived from the original on augusztus 12, 2019. Retrieved on augusztus 12, 2019.
8. ↑ Négy éve várat magára Orosz György esküvője: a kedvesével elárulták, miért (hu). *Blikk* (2022-07-12). Retrieved on október 5, 2022.
9. ↑ Majdnem lebukott a csomagvizsgálón, de végül az Atlanti-óceán fölött kérte meg kedvese kezét Orosz Gyuri (hu). *rtl.hu* (2022-04-11). Retrieved on október 5, 2022.

## További információk

* Hivatalos oldala
* Facebook
* Instagram
* https://web.archive.org/web/20190219130040/https://www.standupcomedy.hu/eloadok/orosz-gyuri
* https://www.facebook.com/standuptarsulat/
* https://web.archive.org/web/20160305015902/http://nepszava.hu/articles/article.php?id=415325
* http://atv.hu/videotar/20110413\_humoristak\_szorakoztatjak\_a\_rabokatSablon:Halott link
* https://web.archive.org/web/20130409093438/http://www.stop.hu/bulvar/ot-kaptak-alekoszert-cserebe/1136971/